Polestar

„Polestar“ – Švedijos elektrinių automobilių gamintojas, priklausantis „Volvo“ ir Kinijos „Geely“. Kompanija buvo įkurta 1996 m. kaip lenktyninė komanda ir automobilių tiuninguotojas. 2015 įmonę nupirko Volvo ir perdarė į elektrinių automobilių gamintoją. 

Gamintojo būstinė yra Torslandoje prie Geteborgo, netoli Volvo. Iki 2028 metų pabaigos Polestar planuoja persikelti į naujai statomą būstinę, 80 tūkstančių kvadratinių metrų pastatų kompleksą Geteborgo centre.

Automobiliai surenkami Kinijoje. Nuo 2023 m. Polestar automobiliai surenkami ir Pietų Karolinos valstijoje, JAV. Nuo 2025 m. Polestar automobiliai bus surenkami Pietų Korėjoje, Busano mieste. 

Modelių gama
Pirmasis gamintojo automobilis, Polestar 1, buvo pristatytas Šanchajaus automobilių parodoje 2017 m. ir pradėtas gaminti 2019 m. Automobilis turi daug panašumų su Volvo Concept Coupe iš 2013 metų. Antrasis automobilis, Polestar 2, pradėtas gaminti 2020 m. kovo mėnesį. 

Polestar 4 sukurtas Švedijoje, o elektromobilio surinkimą vykdys Geely bei Renault Korea Motors. Polestar 4 pradėtas gaminti 2023 metų lapkričio mėnesį.

Polestar automobiliai yra gavę aukščiausius saugumo įvertinimus iš  Euro NCAP, NHTSA ir ANCAP. Polestar avarijų saugumo inžinerija rūpinasi Volvo bei CEVT.

 Galerija 

 Šaltiniai 

Kategorija:Švedijos įmonės
Kategorija:Automobilių gamintojai
Kategorija:Elektromobiliai